Publication: Magyar Közlöny
Issue: MK-2009-165 (Year: 2009, Number: 165)
Era: 2004-2010
Section: 2009. évi CXX. törvény*
Paragraph Index: 2829

(3) A biztosítónak az útmutatása nyomán perre vitt jogvita és a (2) bekezdés szerinti védelem költségét, továbbá a kamatokat akkor is meg kell térítenie, ha ezek a kártérítési összeggel együtt a biztosítási összeget meghaladják. 5:436. § [A biztosító helytállási kötelezettségének kizárása] Érvényes a biztosítási szerzõdés azon rendelkezése, hogy a biztosító a biztosított szándékos károkozásáért történõ helytállási kötelezettségét kizárja. 5:437. § [A túlbiztosítás és az alulbiztosítás felelõsségbiztosítás esetén] Ha a felelõsségbiztosítási díj kiszámítása a biztosított valamely pénzügyi adata alapján történik, a valóságostól eltérõ adat szolgáltatása alapot adhat a túlbiztosítási tilalom vagy az alulbiztosítás jogkövetkezményeinek alkalmazására. 5:438. § [A biztosítási esemény bejelentése] A biztosított öt munkanapon belül a bejelentési kötelezettség megszegése esetére vonatkozó jogkövetkezmények mellett köteles a biztosítónak írásban bejelenteni, ha vele szemben a felelõsségbiztosítási szerzõdésben meghatározott tevékenységével kapcsolatban kárigényt jelentenek be, vagy ha olyan körülményrõl szerez tudomást, amely ilyen kárigénynek okszerûen alapot adhat. A szerzõdés megszûnése után a biztosítási esemény bejelentésére legalább harminc nap bejelentési idõt kell meghatározni. 5:439. § [A biztosító szolgáltatása]

Source: https://magyarkozlony.hu/hivatalos-lapok/89b85b8ad70e0235666e043337a0300d6ce1670f/dokumentumok/8341c411880cdb69f22c0d9c3478888cb0fb084e/letoltes